Bestyrelsesmøde i Snekkersten tennis 26.4.21

Fremmødte: Jacob, Kim, Claus, Morten, Torben. Per under punktet vedr. padl.

Dagsorden:
1. Bordet rundt
2. Interesseområder
3. Kommunikation i bestyrelsen
4. Økonomi
5. Status medlemmer
6. Projekter
7. Redplus-baner
8. Anlægget, vedligeholdelsesplaner
9. Padel
10. Årshjul
11. Website og sociale medier

Vi når ikke alle punkter i dag, men plukker i dagsordenen.

Ad. Padel
Vi har fået 3-4 tilbud. Hvor skal det ligge? Næste skridt den endelige pris. Som udgangspunkt er prisen den samme på de tre lokationer: Ved hallen, minibanerne og p-pladsen. Vedr. sidstnævnte kan der delvis kompenseres med p-pladser ved klubhuset. Det koster ca. 1 mio for to baner, yderligere 1 mio for overdækning. Finansiering: Klubben kan gå i banken, medlemsinvestering, privatfinansiering af investorer el.lign. De forskellige modeller skal beskrives. Uanset placering, skal der under alle omstændigheder forberedes for senere overdækning. Der skal være særskilt kontingent, men også et kombikontingent er på tale.
Padeludvalg: Kim, Claus, Morten og Per. Besluttet at padlbanerne skal ligge på p-pladsen.

Ad. Kommunikation i bestyrelsen
Mails til hjemmesiden stilles videre til de respektive bestyrelsesmedlemmer (interesseområder). Jacob er ved at overtage styringen af hjemmesiden. Ole er fortsat backup. Bestyrelsen opfordres til at se på hjemmesiden og komme med input. Under alle omstændigheder kigger Morten på det.

Ad. Anlægget, vedligeholdelsesplaner
Claus udpeges til anlægsansvarlig.

Ad. Redplus
Møde med Kommunen: Jesper Lyngsøe finder pengene, idet vi har fået mange nye medlemmer og ikke har indendørsfaciliteter. Bane 4 og 5 lægges om til september. Overdækning kan evt. komme senere. Kim er ansvarlig. Det er dog Kommunen, der skal lave aftale med leverandører mv.

Ad. Træning
Claus talt med trænerne, der finder det fair at hæve deltagerbetalingen. Der betales p.t. kr. 75 pr. gang. Det besluttedes at hæve beløbet til kr. 85.
Der trænes fra 18 - 20 mandag til torsdag.

Ad. Medlemmer
Status er at vi er:
Juniorer 68
Seniorer 245
Flere forventes at glide ud (ikke betale kontingent).
Vi gør os ingen anstrengelser for at få nye medlemmer på nuværende tidspunkt.

Ad. Økonomi
190.000 i banken.

Ref. Torben

